Forslag til Bibliometriforums formål og funksjonsområde

# Innledning

Bibliometriforum er et initiativ for å samle bibliometri-interesserte fra forskningssektorene i Norge, og skape et samarbeid for erfaringsutveksling og kompetanseheving. Forumet er initiert av Nasjonal Infrastruktur for Bibliometri (NIB), men skal fungere uavhengig.

Tanken er å samles til ulike arrangementer gjennom året, både fysisk og digitalt, og å dele informasjon om hendelser, kurs og lignende. En viktig oppgave blir å ta del i utviklingen av tjenester og datasett som skal leveres fra NIB.

Forumet ønsker å adressere bibliometritekniske temaer, etikk, muligheter innen bruk av bibliometri og relevante forskningspolitiske spørsmål. Forumet ønsker også å være et relevant forum med bred kontaktflate for bestillere og brukere av bibliometri.

# Organisasjon

Bibliometriforum er en åpen arena for alle bibliometriinteresserte i Norge. Alle som møter på Bibliometriforum har talerett, forslagsrett og stemmerett.

Bibliometriforum utnevner egne arbeidsgrupper for å løse oppgaver, slik som etablering av digital plattform hvor forumet kan operere mellom samlingene.

Bibliometriforum velger en programkomite. Bibliometriforums programkomiteen arrangerer Bibliometriforum.

Det er kommet forslag til at navn på “programkomiteen” gis et mer beskrivende navn. Forslagene så langt er:

* Organisasjonsutvalg
* Organisasjonsgruppe
* Arbeidsutvalg